ચરોતર બોય અને ગુજરાતી મૂળના ફિલ્મ નિર્માતા અને નિર્દેશક, અભિનેત્રી સ્વ. દિવ્ય ભારતીના પતિ સાજીદ નડિયાદવાળાની ફિલ્મને રજૂઆત પૂર્વે ગ્રહણ લાગી ગયું છે, એમ કહીએ તો ખોટું નહિ. ફિલ્મ દિગ્દર્શક શબ્બીર ખાન દિગ્દર્શિત ફિલ્મ અને ટાઈગર શ્રોફ અને શ્રદ્ધા કપૂર અભિનીત ફિલ્મ 'બાગી' પ્રદર્શિત થાય, એ પહેલા જ વિવાદોમાં સપડાઈ ગઈ છે. ટાઇગર શ્રોફ અને શ્રદ્ધા કપૂર અભિનીત ફિલ્મ ‘બાગી’નું શૂટિંગ પુરૂં થયું છે. બોમ્બે હાઇકોર્ટમાં સિખ્યા એન્ટરટેઈનમેન્ટ અને બીજી બે કંપનીઓએ આ પ્રોજેક્ટ પર કેસ દાખલ કર્યો છે. હોલિવૂડ ફિલ્મ ‘ધ રેડ’ ની રીમેકના નિર્માણ અધિકાર સિખ્યા પાસે છે. ‘ધ રેડ’ અને ‘બાગી’માં ઘણી સમાનતાઓ છે. જવાબમાં નિર્માતા સાજીદ નડિયાદવાલાએ ફિલ્મની સ્ક્રિપ્ટ અને કોપી ન્યાયાલયમાં જમા કરાવી છે. પ્રસાર માધ્યમો સમક્ષ ખુલાસો કરતા ફિલ્મ દિગ્દર્શક શબ્બીર ખાને જણાવ્યું છે કે,'આવી એક્શન તો આપણે ડાય હાર્ડ સીરિઝના સમયથી જોતાં આવ્યાં છીએ. આ લોકોની ફિલ્મ (ધ રેડ) પૂરી આર્મી પર આધારિત છે. જ્યારે મારી ફિલ્મના થોડા દ્રશ્યો એવાં છે. આથી તેને કોપી ન કહેવાય. હવે કોઇ કોપી કરતું પણ નથી. નિર્માણ સંસ્થામાં નિયમ-કાનૂન જાણનાર લોકો કામ કરે છે.”